《邓夫子》
宋代·吕南公

吾交邓夫子，富有免俗气。包含吉人道，混协时辈事。

读书三十年，恬寞无所嗜。物古少明眼，声希难侧耳。

自同昆冈石，坚厚保英粹。不畏埃𡏖染，非求霖露渍。

幽姿审如此，镌错安得致。余生鲜谐合，幸此蒙羼厕。

上岳眺高远，趋涛玩滂濞。由来魏王瓠，不在惠施弃。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。